ΓΡΑΠΤΗ ΕΡΩΤΗΣΗ E-1131/01

υποβολή: Karl von Wogau (PPE-DE) προς την Επιτροπή

(10 Απριλίου 2001)

Θέμα: Διασφάλιση της προέλευσης και σύστημα πληροφοριών για τα βοοειδή

Στο πλαίσιο του συστήματος πληροφοριών για την εξακρίβωση της προέλευσης βοοειδών καταγράφονται όλα τα στοιχεία για τα ζώα. Είναι δεποχρεωτικό να κοινοποιούνται όλες οι μετακινήσεις των ζώων.

Ωστόσο,πάρχουν διαφορές όσον αφορά τη δυνατότητα πρόσβασης στα δεδομένα αυτά μέσω του Διαδικτύου. Σε αντίθεση με άλλους ενδιαφερομένους, οι κτηνοτρόφοι που έχουν πουλήσει ένα ζώο δεν έχουν πρόσβαση στο βάρος του σφαγίου του ζώου αυτού.

Πώς αιτιολογείται η ρύθμιση αυτή, και σκοπεύει, ενδεχομένως, η Επιτροπή να αλλάξει τη ρύθμιση αυτή;

Απάντηση του κ. Byrne εξ ονόματος της Επιτροπής

(13 Ιουνίου 2001)

Το 1997, με την έκδοση του κανονισμού (ΕΚ) 820/97 του Συμβουλίου της 21ης Απριλίου 1997 σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας(1), ενισχύθηκαν οιπάρχουσες διατάξεις για την αναγνώριση και καταγραφή των βοοειδών (οδηγία 92/102/ΕΟΚ του Συμβουλίου της 27ης Νοεμβρίου 1992(2)). Η ενίσχυση αυτή ήταν αναγκαία καθώς η εμπειρία και ιδίως η κρίση της σπογγώδους εγκεφαλοπάθειας των βοοειδών έδειξαν ότι η εφαρμογή τωνφισταμένων κανόνων για την αναγνώριση και καταγραφή δεν ήταν απόλυτα ικανοποιητική και απαιτούσε περαιτέρω βελτίωση.

Ηποχρέωση των κρατών μελών να δημιουργήσουν μια μηχανογραφημένη βάση δεδομένων τέθηκε στο πλαίσιο του ενισχυμένου συστήματος για την αναγνώριση και την καταγραφή βοοειδών που περιλαμβάνει επιπλέον ενώτια για την ατομική αναγνώριση των ζώων, διαβατήρια ζώων και την τήρηση ατομικών μητρώων σε κάθε εκμετάλλευση.

Οι διατάξεις αυτές μεταφέρθηκαν στον κανονισμό (ΕΚ) 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου(3).

Ως εκ τούτου το κάθε κράτος μέλος δημιουργεί μια εθνική μηχανογραφημένη βάση δεδομένων που θα καταγράφει την ταυτότητα των βοοειδών, όλες τις εκμεταλλεύσεις στην επικράτειά του και τη μετακίνηση των ζώων με στόχο την ταχεία και ακριβή ανίχνευση των ζώων για λόγους που σχετίζονται με τον έλεγχο κοινοτικών προγραμμάτων βοήθειας. Επιπλέον ο εντοπισμός και η ανίχνευση των ζώων έχει αποφασιστική σημασία για τον έλεγχο των μεταδοτικών ασθενειών.

Καθώς η βάση δεδομένων χρησιμεύει στη διαχείριση των κοινοτικών προγραμμάτων βοήθειας και ελέγχου ασθενειών, οι πληροφορίες τις οποίες πρέπει να περιέχει η μηχανογραφημένη βάση δεδομένων όπως καθορίζεται στην οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτωνγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(4) περιλαμβάνουν πληροφορίες σχετικά με την ημερομηνία θανάτου ή σφαγής που πρέπει να καταγράφεται για κάθε ζώο, αλλά όχι για το βάρος του σφαγίου. Η Επιτροπή δεν σκοπεύει στην παρούσα φάση να προτείνει περαιτέρω τροποποιήσεις του κανονισμού

1760/2000 προκειμένου να ζητά πληροφορίες για το βάρος του σφαγίου. Από αυτή την άποψη, οι πληροφορίες αυτές δεν θεωρήθηκαν ως προτεραιότητα από το Συμβούλιο ή το Κοινοβούλιο στις συζητήσεις που οδήγησαν στη συμφωνία στον εν λόγω κανονισμό.

(1) ΕΕ L 117 της 7.5.1997.

(2) ΕΕ L 355 της 5.12.1992.

(3) ΕΕ L 204 της 11.8.2000.

(4) EE 121 της 29.7.1964.